Diari Oficial de la Generalitat Valenciana


Sumari del DOGV 8855, del 13-07-2020 (2020/5476)

RESOLUCIÓ de 8 de juliol de 2020, de la Conselleria d'Educació, Cultura i Esport, per la qual es modifica el Pla estratègic de subvencions d'aquesta conselleria per al període 2020-2023, aprovat per la Resolució de 23 de març de 2020.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8855

Data del DOGV
:   13-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5476


Data del document
:   08-07-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 8 de juliol de 2020, de la Conselleria d'Educació, Cultura i Esport, per la qual es modifica el Pla estratègic de subvencions d'aquesta conselleria per al període 2020-2023, aprovat per la Resolució de 23 de març de 2020.   
 [2020/5476]  
L'article 164.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), disposa que aquelles conselleries que tinguen previst atorgar subvencions hauran d'elaborar amb caràcter previ, un pla estratègic de subvencions, en el qual s'integraran les subvencions que pretenguen atorgar, tant dels seus òrgans com dels seus organismes públics dependents, i el contingut del qual serà el determinat en la legislació bàsica estatal.  
L'article 8.1 de la Llei 38/2003, de 17 de novembre, general de subvencions, amb el caràcter de normativa bàsica, estableix que els òrgans de les administracions públiques o qualssevol ens que proposen l'establiment de subvencions, amb caràcter previ, hauran de concretar en un pla estratègic de subvencions els objectius i efectes que es pretenen amb la seua aplicació, el termini necessari per a la seua consecució, els costos previsibles i les seues fonts de finançament, supeditant-se, en tot cas, al compliment dels objectius d'estabilitat pressupostària.  
  
Mitjançant la Resolució de 23 de març de 2020 d'aquesta conselleria, es va aprovar el Pla estratègic de subvencions per al període 2020-2023 (DOGV 8783, 07.04.2020), que conté un annex únic amb la relació de línies de subvenció de la Direcció General d'Innovació Educativa i Ordenació.  
Per la Resolució de 17 de juny de 2020, de la Conselleria d'Hisenda i Model Econòmic, s'autoritzen transferències de crèdits entre capítols i programes, amb la finalitat d'incloure una nova línia de subvenció de concurrència competitiva en el capítol IV del programa 421.50, Avaluació, innovació i qualitat educativa, de la Conselleria d'Educació, Cultura i Esport, per l'import de 9.000.000 ?, que implica la inclusió d'una nova línia de concurrència competitiva, en l'annex de subvencions i transferències corrents del programa 421.50 amb el codi S8590, amb la denominació «Ajudes per a la realització d'activitats de suport escolar i altres activitats extraescolars dirigides a la població escolar».  
  
Per Resolució d'1 de juliol de 2020, s'autoritza la modificació de les dades de la línia de subvenció S8590 «Ajudes per a la realització d'activitats de suport escolar i altres activitats extraescolars dirigides a la població escolar», de l'annex de transferències i subvencions corrents del programa 421.50, Avaluació, Innovació i Qualitat Educativa, de la Conselleria d'Educació, Cultura i Esport (exp. 09-020/20-079), publicada en el DOGV núm. 8850 de 6 de juliol de 2020.  
  
Tot això comporta la necessitat d'efectuar aquesta modificació del pla estratègic de subvencions establit per la Resolució de 23 de març de 2020.  
Vist el que s'ha exposat i fent ús de les atribucions conferides per l'article 28 de la Llei 5/1983, de 30 de desembre, del Consell, i per l'article 79 del Decret 105/2019, de 5 de juliol, del Consell, pel qual s'estableix l'estructura bàsica de la Presidència i de les conselleries de la Generalitat (DOGV 8590, 12.07.2019), resolc:  
  
Modificar el Pla estratègic de subvencions 2020-2023 de la Conselleria d'Educació, Cultura i Esport efectuant els canvis referits a l'annex únic, tots relatius al capítol de la Direcció General d'Innovació Educativa i Ordenació.  
  
València, 8 de juliol de 2020.- El conseller d'Educació, Cultura i Esport: Vicent Marzà i Ibáñez.  
  
  
  
ANNEX ÚNIC  
  
Es modifica el Pla estratègic de subvencions 2020-2023 de la Conselleria d'Educació, Cultura i Esport en els termes següents:  
  
S'incorpora una nova línia de subvenció S8590 dins de l'objectiu estratègic 7.1 del Pla estratègic de subvencions 2020-2023, amb les dades descriptives que es detallen a continuació:  
  
Línia de subvenció:  
CODI: S8590  
DENOMINACIÓ: «Ajudes per a la realització d'activitats de suport escolar i altres activitats extraescolars dirigides a la població escolar».  
  
MODE DE CONCESSIÓ: concurrència competitiva.  
BENEFICIARIS: municipis de la Comunitat Valenciana.  
DESCRIPCIÓ I FINALITAT: finançar la realització d'activitats de suport escolar i altres activitats extraescolars de caràcter cultural i/o esportiu dirigides a la població escolar per a reduir els efectes negatius de la Covid-19.  
  
1. Àrees de competències afectades i sectors cap als quals es dirigeixen les ajudes:  
Municipis de la Comunitat Valenciana i els seus entorns educatius.  
  
2. Objectius i efectes que es pretenen amb la seua aplicació:  
Impulsar la participació dels municipis de la Comunitat Valenciana en la programació d'activitats extraescolars de suport escolars i altres activitats esportives i culturals dirigides a la població escolar per a reduir els efectes negatius de la Covid-19.  
  
3. Mecanisme:  
Aquesta subvenció es posarà en pràctica per mitjà de la publicació de les bases reguladores i la resolució de convocatòria.  
  
4. Delimitació de les línies bàsiques de les bases reguladores:  
a) Concretar els requisits dels beneficiaris.  
b) Establir el procediment de la convocatòria i de concessió de la subvenció.  
c) Definir els criteris d'atorgament de la subvenció.  
d) Justificar la concessió.  
  
5. Calendari:  
2n trimestre: elaboració de l'ordre reguladora de bases i la resolució de la convocatòria.  
3r trimestre: publicació de la convocatòria extraordinària mitjançant una resolució.  
4t trimestre: resolució i justificació de la subvenció.  
  
6. Termini necessari per a la seua consecució:  
Convocatòria extraordinària. Des de juliol de 2020 fins a juny de 2021.  
  
7. Costos previsibles per a la seua realització i fonts de finançament:  
9.000.000,00 - per a l'exercici 2020.  
Generalitat Valenciana. Fons propis.  
  
8. Pla d'acció:  
1. Revisió i publicació d'ordre de bases.  
2. Publicació de la convocatòria.  
3. Resolució definitiva de la convocatòria.  
  
9. Indicadors de seguiment i avaluació:  
1. Nombre de municipis de la Comunitat Valenciana sol·licitants.  
2. Nombre de sol·licituds aprovades objecte de la subvenció.  
3. Nombre de població escolar beneficiària entre 3 i 18 anys objecte de la subvenció.  
4. Quantitat mitjana per població beneficiària.  
  
10. Resultats de l'avaluació del pla estratègic anterior  
Es tracta d'una línia de subvenció nova de caràcter extraordinari.